## A TÉLI NAPKÖZIS TÁBOR MŰKÖDÉSI FELTÉTELEI,

## HÁZIRENDJE

1. **A táborban való részvétel feltétele a megfelelően kitöltött és aláírt jelentkezési lap beküldése a felhívásban megjelölt határidőig. Kérjük a T. Szülőket, hogy amennyiben a gyermek mégsem tud részt venni a táborban, ezt haladéktalanul jelezzék telefonon vagy e-mailben** (+36-1/690-0995; szebelledi@eotvos10.hu), hogy az étkezést le tudjuk mondani.
2. **A táborban csak egészséges gyerekek tartózkodhatnak, ezért a táborban való részvétel alapfeltétele az egészségügyi nyilatkozat leadása a táborozás első napján. Ennek hiányában a gyermeket nem tudjuk fogadni.**
3. **A tábor kétnapos, 2025. január 2-án és 3-án az Eötvös10 Művelődési Házban kerül megrendezésre. A benti, ill. a külsős programokat, foglalkozásokat minden nap 8.00 és 16.00 között tartjuk.**

**Ügyeletet reggel 7.30-tól 8.00-ig, délután 16.00-tól 17.00-ig biztosítunk.**

**Kérjük a T. Szülőket, hogy legkésőbb 17 óráig vigyék el a gyermekeket, mert ügyeletes pedagógus csak eddig az időpontig tartózkodik a házban.**

1. Alapvető követelmény a táborban, hogy a diákok szót fogadjanak a csoportvezető felnőtteknek, a tábor területét engedély nélkül ne hagyják el, a közlekedések során is körültekintőek legyenek.
2. Délután csak felnőtt hozzátartozó kíséretével lehet a tábor területét elhagyni. Ez alól csak a szülő írásos kérése esetén tehetünk kivételt.
3. A táborozás során – az iskolákhoz hasonlóan – tilos a dohányzás, az alkohol- és drogfogyasztás.
4. **Súlyos magatartási problémák** (pl. verekedés, a saját, ill. más testi épségének veszélyeztetése, trágár kifejezések rendszeres használata, mások tulajdonának elsajátítása, a felnőttekkel való szembeszegülés) **esetén a diák azonnal kizárható a táborozásból.**
5. A táborba szúró- és vágóeszközt hozni tilos.
6. A tábor, ill. a tábornak helyet biztosító Eötvös10 Művelődési Ház, valamint a külsős programhelyszínek felszerelési tárgyait, berendezéseit a rendeltetésüknek megfelelően kell használni, és ügyelni kell azok tisztaságára és épségére. Rongálás esetén a szülő/gondviselő anyagi felelősséggel tartozik az okozott kárért, és a felelős diák kizárható a táborból.
7. Mobiltelefont mindenki saját felelősségére hozhat a táborba, de használni csak a csoportvezetők engedélyével szabad. Más táborozóról vagy felnőttről fotót vagy videót készíteni csak az érintett engedélyével szabad. Amennyiben a diák nem tartja tiszteletben valamelyik társa vagy tanára személyiségi jogait, az a házirend megsértésének minősül, és a diák eltanácsolható a táborból.
8. Értékes tárgyakat lehetőleg senki ne hozzon a táborba, de ha ez elkerülhetetlen, felelősséget a tábor szervezői nem tudnak érte vállalni.

A táborozásban való részvétel feltétele, hogy mindenki elfogadja és betartsa ezeket a szabályokat.

**Akik vétenek a házirend ellen, azok a továbbiakban nem vehetnek részt a tábor életében!**

Így szeretnénk biztosítani a többiek kellemes időtöltését, pihenését.

 Gálvölgyi Dóra vezérigazgató s.k.

 Terézvárosi Kulturális Közhasznú Nonprofit Zrt.

 Eötvös10 Művelődési Ház